cyanic-selkie/wikianc huggingface dataset:
Koordinaattimittauskone
Koneen rakenne
Koordinaattimittauskoneita on myös ilman paineilmaa toimivia. Osa koneista toimii lineaarimoottoreita käyttäen, joka sallii käytön esimerkiksi konepajaympäristössä. Koneessa sauvan sisällä on lineaarimoottori, mekaaniset laakerit sekä skaalat, joiden avulla kone tietää sauvan tarkan asennon laskee mittapään paikan. Näillä koneilla on rajoitteena mittausalueen koko, joka on muodoltaan kartiomainen, eli lähempänä pöytää kone pääsee liikkumaan laajemmin X- ja Y-akseleilla. Lineaarimoottorit ovat hitaasti yleistymässä myös perinteisen mallisissa koneissa.
Toimintaperiaate
Koordinaattimittauskone mittaa työkappaleesta pisteitä avaruudessa (koordinaatistossa). Laite voi käyttää esimerkiksi laitteen omaa tai työkappaleen koordinaatistoa. Koordinaatiston valitseminen ja luominen on ensiarvoisen tärkeää mittaustulosten oikeellisuuden kannalta: yleensä koordinaatisto luodaan kulkemaan työkappaleen peruselementtien (taso, lieriö, suora, ympyrä ja piste) kautta. KMK tuottaa ainoastaan koordinaattipisteitä - varsinainen pisteiden yhdistäminen geometriaksi tehdään koordinaattimittauskoneeseen liitetyllä tietokoneella. Mittauskone voidaan myös ohjelmoida automaattiseksi, mikäli tehdään toistuvia mittauksia. Mittauskone voi olla käsi- tai CNC-ohjattava.
Matemaattisia algoritmeja ja suodatustapoja käyttäen pisteistä voidaan muodostaa perusmuotoja, kuten suoria, tasoja, kartioita ja ympyröitä. Näistä perusmuodoista voidaan rakentaa digitaalinen malli mitatusta kappaleesta ja verrata sitä esimerkiksi tekniseen piirustukseen tai CAD-tiedostoon. 3D-digitointitarkoituksessa esimerkiksi savesta luotu malli voidaan siirtää CAD-muotoon tietokoneelle käyttäen CMM-laitetta.
Koskettava mittauspää
Perinteinen CMM-laite käyttää anturina koskettavaa mittauspäätä, jossa on mittakärki. Yleisimmin mittakärjet ovat pallopäisiä. Mittakärjellä kosketetaan kappaleen pintaa, jolloin laite rekisteröi (digitoi) kosketuspisteen laitteen tai työkappaleen koordinaatistoon.
Koskettavien mittapäiden kolme perustyyppiä ovat mittaava, kytkevä ja kiinteä. Mittaavan mittapään sisällä on kolme vapausasetta, jotka tietokone keskittää mittakärjen koskettaessa kappaletta ja sitten rekisteröi pisteen. Kytkevässä mittapäässä mittakärki on jousikuormitteinen: mittakärki joustaa koskettaessaan työkappaletta ja avaa sisällään olevan virtapiirin, jolloin piste rekisteröidään. Kiinteä mittapää on sananmukaisesti kiinteä ja sitä käytetään käsin digitoidessa: mittapää viedään työkappaleelle ja koordinaattimittakoneelle annetaan käsky tallentaa piste.
Mittauskärkien koko on yleensä ongelmana koskettavissa mittalaitteessa. Mittauskärjen halkaisija ja pituus voivat rajoittaa mittausta, koska esimerkiksi lyhyellä mittauskärjellä ei päästä mittaamaan syvistä rei'istä pisteitä. Pehmeiden materiaalien mittaaminen koskettavalla mittalaitteella antaa epätarkkoja tuloksia.
Optinen mittauslaite
Optisessa mittauslaitteessa anturina toimii kamera, jolla tunnistetaan paikka, mistä koordinaatit mitataan. Etäisyyden mittaukseen (suoraan anturista) voidaan käyttää myös laser-etäisyysanturia.
Haaparannan rautatieasema
Haaparannan rautatieasema on Tornionjoen länsirannalla Haaparannan kaupungissa Ruotsissa sijaitseva rautatieasema. Haaparanta on Suomen rataverkon läntisen rautatieyhdysliikenteen ainoa kiinteä raja-asema. Asemarakennus valmistui 1918.
Ruotsin Liikennevirasto käyttää Haaparannan lyhenteenä kirjainyhdistelmää Hp, Suomen Väylävirasto käyttää lyhennettä Hpa.
Aiemmin Tornion ja Haaparannan välillä hoidettiin henkilökuljetusta sekä VR:n leveäraiteisilla että SJ:n normaaliraiteisilla kiskobusseilla, mutta VR:n yhdysliikenne lakkasi keväällä 1988 ja SJ:n 1992. Nykyisin maiden välisellä radalla on vain tavaraliikennettä, joka käsittää muun muassa Outokummun terästehtaan tuotteiden kuljetuksia Ruotsiin. Ruotsin sisäinen henkilöliikenne Haaparannalle lakkautettiin vuonna 1992. Lisäksi Svenska Tågkompaniet ajoi kesällä 2000 koeluonteista matkustajaliikennettä Luulaja–Haaparanta. Henkilöliikenne Haaparannasta etelään aloitettiin uudestaan kolmella päivittäisellä Norrtågin junaparilla huhtikuussa 2021.
Punatiilinen asemarakennus on rakennettu vuosina 1915–1919, ja sen on suunnitellut Statens Järnvägarin pääarkkitehti Folke Zettervall. Nykyään asemalla toimii Ungdomens Hus "Station" eli nuorisotalo "Asema".
Raideleveydet
Haaparannan aseman ratapihalla on kahden eri raideleveyden raiteita: Suomessa on käytössä leveäraiteinen 1 524 millimetrin raideleveys ja Ruotsissa standardilevyinen 1 435 millimetrin raideleveys. Tämän vuoksi Suomen ja Ruotsin rautateiden ratapihat ovat Haaparannalla toisistaan erillään. Valtioiden rajan ylittävässä rahtiliikenteessä rahti on siirtokuormattava suomalaisista vaunuista ruotsalaisiin tai päinvastoin. Käytössä on myös raideleveyden vaihtolaite, jolla erikoispyöräkerroilla varustettujen vaunujen raideleveyttä voidaan muuttaa junan liikkuessa. Vaunuissa, joita ei ole varustettu erikoispyöräkerroilla, on pyöräkerrat vaihdettava raideleveyden vaihtuessa.
Tornionjoen ylittävällä rautatiesillalla kulkee nelikiskoraide, jossa lomittain ovat 1 524 mm ja 1 435 mm raideleveydet. Tätä osuutta voivat käyttää sekä suomalaiset että ruotsalaiset junat.
Petrovski Jam
Petrovski Jam on entinen kunta ja kylä nykyisessä Karjalan tasavallassa Venäjällä. Se on saanut nimensä Pietari Suuren paikalla käynnin johdosta. Alueella sijaitsi myös Vienanmeren–Itämeren kanavan (Stalinin kanavan) rakentamisvaiheessa pakkotyöleiri sekä jatkosodan aikana puna-armeijan huoltotukikohta jossa oli myös kenttäsairaala, jonka suomalaiset kaukopartiomiehet tuhosivat vuonna 1942.
Mustalampi (Ähtäri, Ryöttö)
Mustalampi on Etelä-Pohjanmaalla Ähtärissä Ryötön kylän lähellä sijaitseva lampi.
Maantietoa
Lammen pinta-ala on 6,4 hehtaaria, se on 400 metriä pitkä ja 250 metriä leveä. Lammella on kartan mukaan kaksi saarta. Lampi on luodattu ja siitä on julkaistu syvyyskartat. Sen rantaviivan pituus on 1,2 kilometriä.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Ähtärinjärven alueella (35.43), jonka Hankaveden–Väliveden alueeseen (35.432) se kuuluu. Lammen vedenpinnan korkeus on 154,7 metriä mpy.
Per Lønning
pienoiskuva|Per Lønning Per Lønning (24. helmikuuta 1928 – 21. elokuuta 2016) oli norjalainen luterilaisen kirkon piispa ja konservatiivien poliitikko. Hänestä tuli teologian tohtori vuonna 1955 ja lisäksi filosofian tohtori vuonna 1958. Hän toimi vuosina 1969–1975 Borgin ja vuosina 1987–1994 Bjørgvinin hiippakunnan piispana. Ensin mainitusta tehtävästä hän erosi protestoidakseen uutta aborttilakia. Sittemmin hän toimi professorina Oslossa ja 1981–1987 Luterilaisen maailmanliiton tutkimuskeskuksessa Strasbourgissa. Bjørgvinin hiippakunnan piispanvirasta hän jäi eläkkeelle 1994.
Lønning istui suurkäräjien jäsenenä vuosina 1958–1965. Hän julkaisi lukuisia kirjoja. Hänen veljensä oli I. J. Lønning.
Hän on kirjoittanut ja kääntänyt virsiä, Norjan kirkon virsikirjassa on viisi hänen kirjoittamaansa virttä ja 11 hänen kääntämäänsä virttä. Suomeksi hänen virsistään on yksi, ehtoollisvirren 231 Suomen evankelis-luterilaien kirkon virsikirjassa, "Maan sato elon aikaan", toinen säkeistö. Sama teksti on myös Ruotsin kirkon virsikirjassa virsi 71.
Lønning kuului Norjan tiede- ja kirjallisuusakatemiaan uskontotieteen ja teologian ryhmässä.
MGM Resorts International
MGM Resorts International (nyse: MGM) on yhdysvaltalainen yhtiö, joka kehittää, omistaa ja ylläpitää kasinoja sekä hotelleja pääasiallisesti Las Vegasissa. Yhtiö aloitti toimintansa 31. toukokuuta 2000 MGM Grand Inc.:n ja Mirage Resorts, Inc.:n yhdistyttyä. MGM Resorts International on tällä hetkellä maailman toiseksi suurin peliyhtiö.
Las Vegas, Nevada
thumb|220px|Yhtiön hotelleilla ja kasinoilla on erilaisia teemoja. Kuvassa [[Luxor Hotel Las Vegasissa.]]
Kansankynttilät
Kansankynttilät on Timo Parvelan ja Mari Vainion käsikirjoittama ja Mikko Ylöstalon ohjaama 12-osainen komediasarja, joka esitettiin ensimmäisen kerran 2003. Sarjan on tuottanut Suomen Loisto Oy. Sarja esitettiin uusintana Yle TV2:lla keväällä 2007.
Sarja kertoo Taivassalon koulun henkilökunnan arjesta ja heidän ihmissuhdesotkuistaan.
Marginalismi
Rajahyödyn muutos näkyy esimerkiksi siinä, että kuluttaja ei ole halukas ostamaan loputtoman paljon samaa hyödykettä. Hän vertaa taloudellisia voimavarojaan ja hyödykkeen rajahyötyä toisinsa. Jos hinta alenee, hänen suhtautumisensa kuitenkin muuttuu. Saman hyödykkeen tuottaja toimii käänteisesti: hän on sitä kiinnostuneempi tuotteen myymisestä mitä korkeammalle hinta nousee.
Teorian kehittivät vuoden 1870 aikoihin toisistaan riippumatta William Stanley Jevons Englannissa, Carl Menger Itävallassa ja Leon Walras Sveitsissä. Myöhemmin selvisi, että ajatuksen oli esittänyt preussilainen ekonomisti Hermann Heinrich Gossen jo vuonna 1854. Marginalismin kehitystä kutsutaan uusklassiseksi vallankumoukseksi. Aikaisemmin uskottiin tuoteen arvon määräytyvän valmistuskustannuksista, siihen käytettyjen raaka-aineiden ja sen tuottamiseen tehdyn työn mukaan.
Lepäslampi
Lepäslampi on Keski-Suomessa Jyväskylässä Oravasaaren kylän lähellä sijaitseva järvi.
Maantietoa
Järven pinta-ala on 22 hehtaaria, se on 1,0 kilometriä pitkä ja 450 metriä leveä. Se sijaitsee Päijänteen Turanlahden ja Leppäveden Kotaselän välillä Oravasaaren ja Kanavuoren alueen rajalla. Järvien välinen kannas on täällä vain 1,5 kilometriä leveä. Järven ympäristö pääosin asumatonta metsämaata, mutta valtatie 4 ohittaa järven itäpään näköetäisyydeltä. Muutaman sadan metrin päässä Leppäveden rantaa seuraava seututie 644 sulkee rantaa suurimman osan Laajarannan asuinalueen taloista. Järven rannoilla on kolme pientä mäkeä, joista Iso- ja Pieni Tontunvuori on nimettyjä mäkiä. Järven ainoa erityispiire on länsipään kapeasuinen lahti. Järvi on luodattu ja siitä on julkaistu syvyyskartat. Järven tilavuus on 1,21 miljoonaa kuutiometriä eli 0,00121 kuutiokilometriä. Sen keskisyvyys on 5,4 metriä ja suurin syvyys on 13 metriä. Järven syvänne sijaitsee sen keskilnjalla ja syvänteen keskellä sijaitsee sen syvin kohta. Siinä ei ole kartan mukaan saaria. Järven rantaviivan pituus on 2,8 kilometriä ja sen rannat ovat metsämaata. Rannoille on rakennettu neljä vapaa-ajan asuntoja. Niille pääsee seututieltä haarautuvilta teiltä.
Luontoarvoja
Siihen on istutettu planktonsiikaa.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Ristiselän–Murtoselän alueeseen (14.231) järvi kuuluu. Järven vedenpinnan korkeus on 83,6 metriä mpy. Järveen on johdettu yksi metsäoja ja sen laskuoja lähtee lahdenpohjukan kohdalta Tontunvuorien välistä ja se laskee Päijänteen Ristiselällä Turanlahteen.
Historiaa
Aikoinaan Päijänteen ja Keiteleen välistä kanavareittiä suunniteltiin rakennettavaksi Lepäslammen kautta.
Vuoden 1963 peruskartassa oli järven etelärannassa pieni maatila ja sen peltotilkut. Tila oli metsittänyt peltomaat vuoden 1983 karttan julkaisemiseen mennessä ja samalla sen pohjoisrantaan oli rakennettu mökki.
Paringa
Paringa tarkoittaa seuraavia paikkoja:
Helttasienet
Helttasienet on sienten muotoryhmä, jonka kaikki lajit eivät ole läheistä sukua toisilleen. Samanlaisia ulkonäköön perustuvia ryhmiä ovat myös jäkälät ja käävät.
Ennen molekyylibiologisia tutkimuksia ja fylogenian selvittämistä, helttasienet oli lahkon nimitys, josta käytettiin tieteellistä nimeä (Agaricales). Siihen kuuluu yli 4 000 lajia, mm. peltoherkkusieni ja punakärpässieni. Helttasienillä on morfologinen vastaavuus, eli niiden itiöt muodostuvat lakin alapinnalla sijaitsevissa heltoissa. Helttasieniä kasvaa lähes kaikkialla maailmassa Etelämannerta ja meriä lukuun ottamatta.
Nykyään katsotaan, että helttasienillä käsitetään toisistaan geneettisesti toisistan hyvinkin kaukaisia sienilajeja, joiden itiöstö sijaitsee lakin yhteydessä heltoissa, yleensä alapuolella. Näin ollen helttasieniin käsitetään kuuluvaksi rouskut ja haperot sekä suuri joukko muita suursieniä.
Agaricales on puolestaan nykykäsityksen mukaan sienten geneettinen kladi, joka vastaa osittain helttasienten määritelmää, mutta siitä puuttuvat muun muassa rouskut ja haperot, ja toisaalta siihen kuuluu esimerkiksi kääväkkäitä kuten häränkieli ja kupusieniä kuten tuhkelot.
Uusi lastensairaala
thumb|275px|Uusi lastensairaala Helsingin Meilahdessa. thumb|275px|Uusi lastensairaala sijaitsee aivan Lastenklinikan vieressä. Uusi lastensairaala on Helsingin Meilahdessa sijaitseva lastensairaala. Sinne keskitetään lasten sairaalahoitoa useasta sairaalasta, erityisesti Lastenklinikalta, Lastenlinnasta, Silmä-korvasairaalasta ja Töölön sairaalasta. Lastenklinikan vieressä Stenbäckinkadulla sijaitseva sairaalarakennus valmistui toukokuussa 2018 ja avattiin asteittain syyskuun 2018 aikana. Siellä hoidetaan sairaita lapsia kaikkialta Suomesta. Uuden lastensairaalan 184,5 miljoonan euron rakennuskustannuksista 38,2 miljoonaa katettiin yksityisin keräysvaroin.
Tilat
Valmistunut sairaalarakennus on yksityisen Uuden lastensairaalan tukisäätiön omistama, ja sitä käyttää Helsingin ja Uudenmaan sairaanhoitopiiri (HUS). Sairaalassa on kellarikerroksen lisäksi kahdeksan kerrosta. Näistä jokainen on saanut oman nimen lähtien kellaritason Merestä ja ensimmäisen kerroksen Rannasta (pääaula- ja päivystyskerros), päätyen Avaruuteen (7. krs) ja Tähti-tasolle (8. krs). Rakennuksessa on 11 leikkaussalia, 18 tehohoito- ja 141 vuodeosastopaikkaa. Potilashuoneet ovat pääosaltaan yhden sairaansijan huoneita. Kaikissa on oma suihku, wc sekä tilaa lapsen huoltajien majoittumiselle.
Rakennuksen bruttoala on 47 686 neliömetriä ja tilavuus 229 181 kuutiometriä. 175 miljoonan euron rakennuskustannuksella laskennalliseksi neliöhinnaksi muodostui 3 670 €/m². Toisen lähteen mukaan toteutuneet rakentamiskustannukset olivat alle 168 miljoonaa euroa. Hankkeeseen sisältyi 15 miljoonan euron sairaalalaitteet. Rakentamiseen kului 700 henkilötyövuotta. Rakennuksen ovat suunnitelleet Arkkitehtiryhmä Reino Koivula ja Arkkitehtitoimisto Sarc.
Hankkeen historia
Helsingin Lastenklinikan 1940-luvulla rakennetut tilat eivät vastanneet enää HUS:n tarpeita sen vuonna 2011 julkaiseman selvityksen mukaan. Vanha Lastenklinikka oli liian pieni, tarkoitukseensa sopimaton ja kunnoltaan hyvin heikko. Tiloissa tehtiin jatkuvasti remontteja ja kärsittiin muun muassa sisäilmaongelmista. Selvityksen mukaan tarve uusille tiloille oli välitön.
Vuonna 2012 joukko suomalaisia talouselämän ja kulttuurin vaikuttajia perustivat yhdistyksen, jonka tarkoitus oli vauhdittaa hitaasti etenevää uuden lastensairaalan rakentamispäätöstä yksityisin varoin ja lahjoituksin. Kesäkuussa 2012 Uusi lastensairaala 2017 -tukiyhdistyksen johtoon valittiin liikenne- ja viestintäministeri Anne Berner. Hän on toiminut myös hankkeen näkyvänä keulahahmona. Hankkeen säätiön valtuuskunnan johtoon valittiin presidentti Martti Ahtisaari.
Uusi Lastensairaala 2017 -hankkeen tukiyhdistys aloitti varainhankinnan uuden valtakunnallisen lastensairaalan rakennuttamiseksi helmikuussa 2013. Tuolloin tavoitteena oli kerätä 30 miljoonaa euroa lahjoituksina yrityksiltä ja yksityisiltä henkilöiltä. Tämä varainhankintatavoite tuli täyteen 26. elokuuta 2014. Keräyksen päättyessä lahjoituksina oli kerätty yli 38,2 miljoonaa euroa.
Sairaalan rakennustyöt alkoivat elokuussa 2014. Hankkeen rakennuttajakonsulttina toimii Haahtela-rakennuttaminen Oy ja pääurakoitsijana SRV. Sairaalan rakennus valmistui toukokuussa 2018. Lastensairaalan avajaisia vietettiin 6. syyskuuta 2018, ja rakennus otettiin käyttöön vaiheittain syyskuun 2018 aikana.
Rahoitus ja varainhankinta
Uuden lastensairaalan rakentamisen 184,5 miljoonan kustannukset katettiin pääosin julkisista varoista (146,3 miljoonaa) ja viideosaltaan yksityisistä varoista (38,2 miljoonaa). Kustannuksista osaltaan vastaavat valtio ja HUS. Yksityinen rahoitus koostuu rahankeräyksellä kerätyistä varoista sekä vieraasta pääomasta, jota ULT-säätiö on hankkeeseen järjestänyt.
Sairaalahankkeen kokonaisbudjetti on 175 miljoonaa euroa. ULT-säätiö vastaa hankeen rahoituksesta ja julkisen sekä yksityisen rahoituksen erotukseen säätiö on ottanut lainaa. Lastensairaalan operoija, Helsingin ja Uudenmaan sairaanhoitopiiri, maksaa lainaosuuden takaisin säätiölle pääomavuokran muodossa 30 vuoden aikana. Tämä tarkoittaa sitä, että HUS maksaa säätiölle lainan lyhennykset ja siihen liittyvät korot. HUS saa kiinteistön muilta osin vastikkeetta käyttöönsä. Järjestelyssä kiinteistöomaisuus siirtyy säätiön taseeseen.
Live Aid ULS2017 -konsertti
Yksi hankkeen varainkeruun näkyvimmistä osista oli suuri, 6. kesäkuuta 2015 järjestetty ja suoraan televisioitu stadionkonsertti nimeltään Live Aid ULS2017. Konsertissa esiintyi laaja joukko Suomen tunnetuimpia tähtiä ja taiteen ammattilaisia, kuten Tuomas Holopainen, Cheek, Chisu, Jari Sillanpää, Jenni Vartiainen, Jesse Kaikuranta, Johanna Kurkela, Jorma Uotinen, Juha Tapio, Lauri Tähkä, Lauri Ylönen, Lilli Paasikivi, Matti Salminen, Pekka Kuusisto, Peter Franzén, Riki Sorsa, Samu Haber ja Samuli Edelmann.
Keräystä ja konserttia varten perustettiin oma Live Aid ULS2017 -musiikkiprojekti, joka levytti 9. toukokuuta 2014 julkaistun kappaleen ”Lohtu”. Kappaleen sävelsi Tuomas Holopainen, ja sen sanoittivat Jurek ja Cheek. Kappaleen musiikkivideon ohjasi Dome Karukoski.
Merkittävät lahjoitukset
Hanketta ovat tukeneet vähintään miljoonan euron lahjoituksin muun muassa Supercellin henkilökunta, Stiftelsen Brita Maria Renlunds minne, SOK, Osuuspankki, Hartwall, Metsä Group, Olvi-säätiö, Paulig, Rettig Group, Uponor ja Jenny ja Antti Wihurin rahasto. Merkittäviin julkisiin lahjoituksiin luetaan myös Nokian ja Elisan yhdessä lahjoittama täydellisen sisätilakattavuuden tarjoava matkapuhelinverkko.
Hallinto
Hanketta varten perustetut juridiset oikeushenkilöt ovat Stiftelsen Nya Barnsjukhusets Stöd sr ( Rinnakkaistoiminimi Säätiö Uuden Lastensairaalan Tuki sr) ja sen kanssa läheisessä yhteistyössä toiminut Uusi lastensairaala tukiyhdistys 2017 ry ja säätiön täysin omistama kiinteistöosakeyhtiön Kiinteistö Oy Uusi Lastensairaala. Säätiö on sairaalan rakennuttaja ja kiinteistön omistaja kiinteistöosakeyhtiön kautta. Tukiyhdistys puolestaan huolehti varainhankinnan ja keräysten koordinoinnista. Tukiyhdistys lakkautettiin 04.07.2018
Järjestelyyn päädyttiin, koska keräyslaki ei salli lahjoitusten pyytämistä tai varojen keräämistä kunnan tai kuntayhtymän toimesta. Siksi myöskään kuntayhtymä tai valtio eivät voineet olla säätiön keskinäisessä kiinteistöosakeyhtiössä osakkaina.
Säätiön sääntöihin kirjattu tarkoitus on edistää kaksikielisyyttä (eli käyttännössä ruotsin kielen asemaan).
Anne Berner on mediassa sanonut, että säätiö ei jäisi sairaalaan toimijaksi, vaan HUS:n maksettua säätiön ottaman lainan takaisin sairaala voidaan siirtää vastikkeetta joko sairaanhoitopiirille, seuraajaorganisaatiolle tai muulle julkiselle toimijalle.
Mediassa
Hanke on saavuttanut runsasta medianäkyvyyttä erityisesti sen keräysvaiheen aikana. Tähän on vaikuttanut kahden suurimman suomalaisen mediatalon MTV:n ja Sanoman osallisuudesta hankkeeseen.
Uusi Lastensairaala 2017 -hanketta vastustettiin poliittisesti johtuen sen rahoitusmallista, jossa julkisia varoja siirretään yksityiselle säätiölle lahoituksina sekä HUS:n maksamina rakennuslainojen lyhennyksinä, mutta kiinteistö omaisuus jää täysin yksityisen säätiön omistukseen. Vaihtoehdoksi ehdotettiin muun muassa että kiinteistöyhtiö ei olisi ollut säätiön yksinomistuksessa vaan säätiön, valtion ja HUS:n yhteisomistuksessa rahoituksien suhteessa. HUS Lastensairaalahankkeen vetäjä Jari Petäjä kieltäytyi julkisista keskusteluista vaihtoehdoista vastustajien kanssa. Muutamissa mielipidekirjoituksissa epäiltiin myös, että lastensairaalan puuhaajat pyrkivät saamaan taloudellista etua itselleen tai lähipiirilleen. Lastensairaalan edustaja Anne Berner reagoi kritiikiin kutsumalla niitä salaliittoteorioiksi.
Uusi lastensairaala sai vuonna 2018 viidennen Arkkitehtuurin Finlandia-palkinnon. Palkinnon saajan valitsi oikeushammaslääkäri Helena Ranta, joka on itse työskennellyt Lastenklinikalla.
Give Me Everything
Give Me Everything on yhdysvaltalaisräppäri Pitbullin kappale, joka julkaistiin hänen kuudennen, Planet Pit-studioalbumin toisena singlenä 22. maaliskuuta 2011. Kappaleella vierailevat yhdysvaltalainen R&B-laulaja Ne-Yo, alankomaalainen DJ Afrojack sekä yhdysvaltalaislaulaja Nayer joka myös tuotti kappaleen sekä sanoitti sen Matt Howardin, Pitbullin ja Ne-Yon kanssa. Rolling Stone kuvaili kappaletta "club-pop leikkaukseksi Ne-Yon haikealla kertosäkeellä".
Bondage
pienoiskuva|200px|Bondage-malli Spreadeagle asennossa Bondagen eli sitomisen voi nähdä eräänä sadomasokismin miedoista muodoista. Englanninkielinen sana ”bondage” tarkoittaa sananmukaisesti ”sidontaa”. Bondagesta nauttivat saavat mielihyvää liikkumiskyvyn rajoittamisesta tai sitomisvälineiden puristavasta tunteesta, ja bondage voi olla myös pelkkää rentoutumista ilman seksiä. Sidonta tapahtuu tyypillisesti joko narulla, tai nahkaisilla tai metallisilla kahleilla. Myös arkiasusteet kuten vyöt, huivit ja kaulaliinat sopivat sitomiseen.
Bondage saattaa liittyä myös roolileikkeihin tai muihin sadomasokistisiin harrasteihin. Tällöin tyypillisiä rooliasuja bondage-seksissä on alistuvalla naisella sihteerin, sairaanhoitajan, paimentytön, nunnan tai koulutytön asu, alistuvalla miehellä puolestaan erilaiset orjan asuksi suunnitellut nahkavaljaat ja kahleet. Sitovalla osapuolella voi olla esimerkiksi natsiupseerin, poliisin tai vanginvartijan univormu.
Bondagea vastaava lääketieteellinen sana on merintofilia.
Bondage-vaatetus
pienoiskuva|Käsi- ja jalkaraudat.
Luettelo eri bondagen lajeista
pienoiskuva|Sidottu alaston mies
Keith Thurman
Keith Thurman (s. 23. marraskuuta 1988 Clearwater, Florida Yhdysvallat) on amerikkalainen välisarjan nyrkkeilijä ja hallitseva WBA ja WBC liittojen maailmanmestari.
Ammattinyrkkeilyura
Thurman siirtyi ammattinyrkkeilijäksi vuonna 2007. Uransa alkuvuodet Thurman otteli tuntemattomampia nyrkkeilijöitä vastaan voittaen vuonna 2012 pienen NABO liiton mestaruuden voittamalla Carlos Quintanan neljännen erän teknisellä tyrmäyksellä. Thurman voitti välisarjan WBA liiton mestaruuden vuonna 2013 tyrmäämällä Diego Gabriel Chavesin kymmenennessä erässä. . Vuonna 2017 Thurmanista tuli myös WBC liiton mestari hänen voitettuaan vöidenyhdistämisottelussa Danny Garcian.
Lake Point Tower
Lake Point Tower on pilvenpiirtäjä Chicagon kaupungissa Illinoisin osavaltiossa Yhdysvalloissa. Rakennusta alettiin rakentaa vuonna 1965 ja se valmistui 1968. Pilvenpiirtäjä on 197 metriä korkea ja siinä on 70 kerrosta. Rakennuksen suunnittelivat arkkitehdit John Heinrich ja George Schipporeit, jotka olivat Ludwig Mies van der Rohen oppilaita.
Aiheesta muualla
41.89167°N, -87.61222°W
Paringajärvi
Paringan laskujoki on Hall, joka laskee Paringajoen kautta Tasmaninmereen. Joissa ja järvessä viihtyy muun muassa kuningaslohi. Järven ympäristössä elää useita lintulajeja, kuten silkkiuikku, uudenseelanninsotka, lapasorsa, sinisorsa, mustajoutsen sekä merimetso.
Saarijärvi (Ähtäri)
Saarijärvi on Etelä-Pohjanmaalla Ähtärissä Saraperän kylän lähellä sijaitseva järvi.
Maantietoa
Järven pinta-ala on 21 hehtaaria, se on 650 metriä pitkä ja 650 metriä leveä. Järvellä on kartan mukaan kaksi saarta. Järvi on luodattu ja siitä on julkaistu syvyyskartat. Sen rantaviivan pituus on 2,5 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Ähtärinjärven alueella (35.43), jonka Hankaveden–Väliveden alueeseen (35.432) se kuuluu. Järven vedenpinnan korkeus on 171 metriä mpy.
Destiny (Saxonin albumi)
Destiny on Saxon -nimisen Heavy Metal yhtyeen yhdeksäs studioalbumi. Albumi saavutti Britanniassa 49. sijan.
Olga Hepnarová
thumb|Olga Hepnarová Olga Hepnarová (30. kesäkuuta 1951 – 12. maaliskuuta 1975) oli tšekkoslovakialainen joukkomurhaaja. Hän surmasi kahdeksan ihmistä Prahassa 10. heinäkuuta 1973 ajamalla kuorma-autolla heidän päälleen. Uhrit seisoivat tapahtumahetkellä pysäkillä odottamassa raitiovaunua. Hepnarová tuomittiin kuolemaan ja teloitettiin hirttämällä vuonna 1975. Hän oli viimeinen Tšekkoslovakiassa teloitettu nainen.
Hepnarová kärsi elämänsä aikana mielenterveysongelmista. Hän yritti itsemurhaa ensimmäisen kerran 13-vuotiaana. Ennen surmatekoon ryhtymistään heinäkuussa 1973 hän kirjoitti kirjeen, jossa hän kertoi haluavansa kostaa perheelleen ja maailmalle. Psykiatrisissa tutkimuksissa hänet todettiin syyntakeiseksi, eikä hän osoittanut katumusta teostaan.
Vuonna 2016 sai ensi-iltansa tšekkiläinen elokuva Minä, Olga Hepnarová. Se esitettiin Berliinin elokuvajuhlilla.
Urheiluauto
thumb|250px|Porsche 911 on kuuluisa [[saksalainen urheiluauto.]]
Urheiluauto on autotyyppi, joka on perinteisesti yleensä 2-paikkainen (nykyään usein myös 4-ovinen), suunniteltu suorituskykyiseksi sekä ajotuntumaltaan hyväksi. Joissain tapauksissa urheiluautoja käytetään autourheiluun. Virallista määritelmää ei kuitenkaan ole olemassa, joten eri järjestöt ja kerhot määrittelevät urheiluauton eri tavoilla haluamiaan ominaisuuksia korostaen. Perinteisesti urheiluautot olivat takavetoisia, mutta nykyisin myös etu- ja nelivetoisia urheiluautoja on olemassa. Urheiluautoja ei tule sekoittaa GT-autoihin.
Moottori- ja istuinasettelut
Useimmiten urheiluautoissa käytetään asettelua, jossa moottori on edessä, ja auto on takavetoinen (engl. Front-engine, rear-wheel drive layout, FR). Esimerkkejä tästä asettelusta ovat Dodge Viper, Mazda MX-5, ja Chevrolet Corvette. Grand Tourer-autoissa käytetään usein takavetoista asettelua, jossa moottori on etuakselin ja kuljettajan välissä (engl. Front mid-engine, rear wheel drive, FMR). Tämä on FR-asettelua parempi painon jakautumisen kannalta.
Asettelua, jossa moottori on matkustajien ja taka-akselin välissä, ja auto on takavetoinen (engl. Mid-engine, rear-wheel drive layout, MR) käyttävät esimerkiksi Ferrari F430, Lotus Evora, Porsche Boxster ja Toyota MR-2. Tällaisia autoja kutsutaan keskimoottorisiksi.
Porsche käyttää yhtenä harvoista automerkeistä takamoottorista, takavetoista asettelua (engl. Rear engine, rear-wheel drive RR). Tämä antaa takarenkaille erinomaisen pidon kiihdytystä varten, mutta heikentää painojakauman takia auton ohjattavuutta joissain tilanteissa. Myös tavallisissa autoissa yleistä etumoottorista, etuvetoista (engl. Front engine, front-wheel drive, FF) on käytetty jonkin verran urheiluautoissa, muun muassa Saab Sonettissa, Fiat Barchettassa ja Berkleyn valmistamissa autoissa.
Nykyisin myös nelivetoa käytetään urheiluautoissa. Nelivedon tuomat mahdollisuudet toi esille Audi Quattron rallimenestys 1980-luvulla. Nelivetoisia urheiluautoja ovat esimerkiksi Audi R8, Porsche 911 Turbo ja Lamborghini Gallardo.
Istuimia urheiluautoissa on perinteisesti ollut kaksi. Jotkin autonvalmistajat ovat valmistaneet myös niinkutsuttuja 2+2 -malleja, joissa on kaksi oikean kokoista istuinta edessä, ja takana kaksi lähinnä lapsille riittävän kokoista istuinta. Nykyisin on kuitenkin myös neliovisiin autoihin perustuvia urheilumalleja. Myös erityislaatuisia istuinjärjestelyjä on ollut markkinoilla, esimerkiksi Mclaren F1:n kolme vierekkäistä istuinta, joista keskimmäinen oli kuljettajan.
Superautot, kuten Lamborghini Murciélago, Porsche Carrera GT ja Ferrari Enzo rajataan urheiluautoista suorituskykynsä ja kalleutensa perusteella.
Urheiluauton määrittelyitä on tehty useita ja ne perustuvat yleensä laatijan henkilökohtaiseen mieltymykseen sekä haluun rajata tietyt autot pois listalta ja lisätä tietyt autot listalle.
Cirrus uncinus
thumb|right|Cirrus uncinus
Cirrus uncinus on jalaspilvi eli koukkumainen untuvapilvi. Jalaspilvi muodostuu, kun korkealla troposfäärissä suurella nopeudella puhaltavassa tuulessa emopilvestä alkaa pudota jääkiteitä, jotka muodostavat sadejuovan. Kun alempana tuulennopeus on pienempi, sadejuova jää jälkeen emopilvestä ja venyy usein pitkiksi suikaleiksi.
Nämä pilvet ennakoivat monesti lämpimän tai okkluusiorintaman tuloa ja sadetta. Ne ovat myös merkki korkealla puhaltavan suihkuvirtauksen läsnäolosta.
Nashi
Nashi tarkoittaa seuraavia asioita:
Geologinen ajanlasku
Geologisen kalenterin ajanjaksojen pituus vaihtelee miljoonista vuosista miljardeihin vuosiin. Ajanjaksot luokitellaan aioneihin, maailmankausiin, kausiin ja epookkeihin. Myös epookit voidaan jakaa edelleen lyhyempiin ajanjaksoihin vaiheisiin. Geologiset aikakaudet perustuvat sedimenttikivikerrostumien tutkimukseen, muun muassa muinaisten merien pohjaan kerrostuneiden kuolleiden eliöiden fossiilien analysointiin. Ajanjaksoja erottaa esimerkiksi selvä muutos tietyn lajin osuudesta verrattuna kaikkiin lajeihin joukkosukupuuton vuoksi, kuten liitukauden/paleogeenin raja. Ajanjaksot esitetään yleensä alaspäin vanhenevassa järjestyksessä, joka symboloi karkeasti sedimenttikivikerrostumia. Täydellistä kaikki ajanjaksot kattavaa sedimenttikivikerrostumaa ei ole olemassa, joten tutkimustietoa on hankittu ympäri maapalloa sijaitsevista osakerrostumista.
Geologiset ajanjaksot keksi Alcide d'Orbigny.
Geologinen aikataulukko
Geologisen ajanlaskun kausia ja alkamisaikoja Kansainvälisen stratigrafian komitean (International Commission on Stratigraphy, ICS) v2020/03 kronostratigrafisen taulun suomennoksen mukaan.
<references group=A />
Voittajafiilis
Voittajafiilis eli VF oli vuonna 2004 perustettu rap-yhtye, johon kuului neljä MC:tä: Mängimies, Ezra, MAS ja Tikku sekä DJ Q-Soul. Kaikki jäsenet ovat syntyneet 1980-luvun alkupuolella. Voittajafiilis julkaisi ensialbuminsa Jokanen on voittaja vuonna 2005 omakustanteena. Levyä on myyty pari tuhatta kappaletta.
Kesällä 2006 ilmestyi Skandaalin kanssa yhteistyössä tehty Miksi teip sen? -mixtape. Levyn julkaisi Löyly-Viihde.
Yhtyeen jäsenistä Ezra ja Tikku kuuluivat myös Helpus-yhtyeeseen, ja Mängimies tunnetaan Konala Cartellista ja Royal Familysta.
Voittajafiiliksen uusin julkaisu on Hitsi et on siistii olla kovis -niminen EP, joka julkaistiin 16. lokakuuta 2008. Löyly-viihteen kotisivujen rekisteröityneet käyttäjät saivat ladata ilmaisen EP:n päivää ennen muita. Seuraavana päivänä, 17. lokakuuta, levyn sai ilmaiseksi Syvällä Pelissä -yhteisön kotisivuilta.
Vuonna 2010 Voittajafiilis lopetti uransa jäähyväiscomebackkeikalla NRJ:n järjestämällä Rakkauden Kesä-klubilla Helsingin Ravintola Feverissä.
Mark Warburton
Ura
Warburton aloitti jalkapallouransa Leicester Cityn juniorijoukkueessa. Warburtonista ei koskaan tullut ammattilaispelaajaa, vaan hän edusti uransa ajan amatöörijoukkueita Enfield FC:tä ja Boreham Woodia. Hän lopetti uransa loukkaantumisten vuoksi jo vuonna 1988.
Warburton aloitteli valmennusuraansa St. Clement Danes Schoolin jalkapallovalmentajana työskennellessään samanaikaisesti treidaajana. 2000-luvun alussa hän jätti työnsä pörssiosakkeiden parissa ja matkusteli ympäri Eurooppaa seuraamassa eri seurojen valmennustoimintaa. Vuonna 2006 hän aloitti työskentelyn Watfordin organisaatiossa juniorivalmentajana ja toimi myöhemmin myös Watfordin U18-joukkueen apuvalmentajana. Hän erosi tehtävistään helmikuussa 2010.
Helmikuussa 2011 Warburtonista tuli Brentfordin apuvalmentaja. Warburton toimi Englannin Ykkösliigassa pelanneen Brentfordin apulaisvalmentajana kauden loppuun saakka, kunnes siirtyi seuran urheilutoimenjohtaksi. Joulukuussa 2013 hänestä tuli seuran päävalmentaja saksalaisen Uwe Röslerin saatua potkut. Warburtonin johdolla Brentford pelasi vahvan kauden ja joukkue hävisi hänen alaisuudessaan ensimmäisen ottelunsa vasta helmikuun lopulla 2014 pelattuaan sitä ennen 19 ottelua tappioitta. Kausi päättyi Brentfordin osalta Ykkösliigan toiseen sijaan ja joukkue nousi kauden päätteeksi Englannin Mestaruussarjaan. Kauden jälkeen Warburton allekirjoitti vuoden jatkosopimuksen Brentfordin kanssa.
Brentfordin menestyskulku jatkui myös Mestaruussarjassa. Warburtonin alaisuudessa joukkue pelasi vahvasti ja oli sarjassa parhaimmillaan kolmantena, mikä oli Brentfordin seurahistorian paras sijoitus Englannin sarjajärjestelmässä sitten kauden 1952/53 avauskierroksen. Helmikuussa 2015 julkisuuteen levisi huhuja joiden mukaan Warburton olisi jättämässä seuran kauden 2014/15 jälkeen. Viikoa uutisten jälkeen seura ilmoitti, että Warburton valmennustiimeineen jättää seuran kauden jälkeen. Syynä olivat erimielisyydet seurajohdon kanssa Brentfordin kehittämisestä. Uutisoinnista ja kohusta huolimatta Brentford säilytti hyvän pelivireensä ja sijoittui kauden 2014/15 runkosarjan päätteeksi Mestaruussarjassa viidenneksi, mikä oli Brentfordin nousu Valioliigaan kariutui lopulta pudotuspelien tappioon Middlesbrough'lle. Warburton jätti seuran kauden jälkeen luotsattuaan joukkueensa voittoon yli 50 prosentissa pelatuista otteluista.
Kesäkuussa 2015 Warburton allekirjoitti kolmivuotisen sopimuksen skotlantilaisen Rangersin kanssa. Hänestä tuli seuran ensimmäinen englantilainen päävalmentaja. Warburton luotsasi Rangersin Skotlannin mestaruussarjan voittoon ja seura nousi muutaman vuoden tauon jälkeen takaisin Skotlannin Valioliigaan. Rangers voitti hänen johdollaan myös Skotlannin Challenge Cupin mestaruuden. Huhtikuussa 2016 hän luotsasi Rangersin ensimmäiseen Old Firmin voittoon, kun Celtic FC kaatui Skotlannin cupin välierissä rangaistuspotkukilpailun jälkeen. Cupin finaalissa Rangers kuitenkin hävisi Hibernianille. Kauden jälkeen Warburton ja apuvalmentaja David Weir allekirjoittivat vuoden jatkosopimuksen seuran kanssa.
Paluu Valioliigaan oli haastava, eikä Rangers kyennyt haastamaan Celticiä liigan mestaruuskamppailussa. Rangersin hävittyä Old Firmin joulukuun lopulla, ero Celticiin kasvoi jo 19 pisteeseen. 10. helmikuuta 2017 Rangers ilmoitti, että Warburton ja Weir ovat eronneet tehtävistään. Warburton itse kertoi, ettei hän ole tehtävistään eronnut ja piti Rangersin potkuja laittomina. Maaliskuussa Rangers palkkasi Pedro Caixinhan päävalmentajakseen ja pian tämän jälkeen Warburton allekirjoitti 2,5-vuotisen sopimuksen Mestaruussarjan Nottingham Forestin kanssa. Forestin loppukausi oli Warburtoninkin johdolla vaikea. Joukkue voitti vain kolme yhdeksästä Warburtonin alaisuudessa pelaamistaan otteluista ja säilytti lopulta sarjapaikkansa vain maalieron turvin ennen Blackburn Roversia.
Kauden 2017/18 Forest vahvasti voittamalla kauden kaksi ensimmäistä Mestaruussarjan ottelua. Kauden edetessä peliesitykset vaihtelivat ja joukkueen pisteidenmetsästys oli vuoristorataa. Syksyn kuluessa Forest juuttui tiukemmin sarjan keskikastiin ja ero nousukarsintaviivaan alkoi kasvaa. Joukkueen uusi kreikkalaisomistaja Evangelos Marinakis erotti Warburtonin tehtävistään uudenvuodenaattona 2017, kun Forest majaili sarjassa sijalla 14.
Toukokuussa 2019 Warburton allekirjoitti kaksivuotisen sopimuksen Mestaruussarjan Queens Park Rangersin kanssa. Hän luotsasi QPR:n parhaimmillaan sarjassa yhdeksänneksi. Hän jätti seuran kauden 2021/22 jälkeen.
Villayhtymä
Villayhtymä Oy oli 1960–1969 toiminut tekstiiliteollisuusyritys jonka kotipaikka oli Hyvinkää. Sen toimintaa jatkoivat Hyvilla Oy (1970–1978) ja Valvilla Oy (1978–1993).
Perustaminen ja toiminta
Yhtiö muodostettiin 1960 yhdistämällä useita suomalaisia tekstiiliteollisuusyhtiöitä:
Uuteen yhtiöön kuuluivat myös Länsi-Uudenmaan Villa Oy ja Pojoviks Klädesfabriks Ab. Villayhtymän tytäryhtiöitä olivat Orimattilan Villatehdas Oy, Helsingin Verkatehdas Oy, Hy-Ko-Työstö Oy, Lainatekstiili Oy, Teksoglass Oy, Oy Wabo Ab ja Vitivalko Oy.
Villayhtymän perustaminen helpotti joksikin aikaa villateollisuuden tilannetta, mutta vuonna 1969 oma pääoma oli jo lähes kokonaan menetetty. Vuonna 1968 Villayhtymän palveluksessa oli 2 400 henkilöä ja sen liikevaihto oli 62 miljoonaa markkaa. Seuraavana vuonna Villayhtymä jätti konkurssihakemuksen.
Jenni Rannus
Jenni Rannus (s. 13. toukokuuta 1999) on suomalainen jalkapalloilija, pelipaikaltaan hyökkääjä. Hän edustaa Kansallisessa liigassa pelaavaa Turun Palloseuraa. Hän pelasi TPS:ssä ensimmäisen liigaottelunsa kaudella 2015. Hän pelasi seuraavalla kaudella kaksi liigaottelua ja kaudella 2017 kuusi liigaottelua. Tämän jälkeen hän nousi vakiokokoonpanoon. Hän pelasi 23 liigaottelua kaudella 2018 ja teki niissä neljä maalia. Kaudella 2019 hän pelasi 21 liigaottelua ja teki niissä kolme maalia. Kaudella 2020 hän pelasi 13 liigaottelua. Hän pelasi TPS:n joukkueessa Naisten Ykkösessä kausina 2021–2022. Kaudeksi 2023 TPS palasi liigaan ja Rannus teki maalin kauden ensimmäisessä liigaottelussa.
Villayhtymä
Hyvilla ja Valvilla
Villayhtymän toimintaa jatkamaan perustettiin Hyvilla Oy, jonka Yhdyspankki omisti aluksi kokonaan. Perustamisen tarkoitus oli pienentää Yhdyspankin tappioita. Koska laki kuitenkin salli pankille korkeintaan 20 % omistusosuuden, oli Hyvillaa varten tehtävä lakimuutos, jolla omistuskattoon saatiin joustoa. Lex Hyvilla eli Laki liikepankkilain 29 §:n väliaikaisesta muuttamisesta säädettiin 1971. Sen innokkain ajaja oli kansandemokraattinen kansanedustaja Veikko Rytkönen. Lain kannattajat vetosivat Hyvillan 2 000 työntekijän ja 600 eläkeläisen etuihin.
Vuonna 1978 Hyvillan liiketoiminnot ja Kaukomarkkinat Oy:n Barker-yksikkö siirrettiin uudelle Valvilla Oy -nimiselle yhtiölle, josta valtio omisti 60 %, Hyvilla Oy 20 % ja Kaukomarkkinat Oy 20 %. Valvilla joutui lopettamaan tuotantotoimintansa vuosien 1988–1991 välillä ja se teki konkurssin 1993.
Hyvillaan jäi vuoden 1978 järjestelyissä mattotehdas, joka myytiin jo saman vuoden aikana. Mattotehtaan myynnin jälkeen Hyvillassa oli muutamia kiinteistöjä Hyvinkäällä ja Tampereella. Ne se realisoi 1980-luvun alkuun mennessä. Hyvilla fuusioitiin Yhdyspankkiin vuonna 1981.
Hyvinkääläisen villateollisuuden historiaa esitellään nykyään Hyvinkään Valvillan tehdasmuseossa, joka sijaitsee tehdasalueen sisäpihalla. Lisäksi läheisessä Donnerinpuistossa sijaitsee tehtaan työntekijöiden aloitteesta vuonna 1956 pystytetty Villateollisuuden muistomerkki.
Nisibis
Nisibis, nykyiseltä nimeltään Nusaybin, on kaupunki Itä-Turkissa Mardinin maakunnassa. Kaupunki sijaitsee aivan Syyrian Hasakan maakunnan rajan tuntumassa. Väkilukuarvio vuodelle 2014 oli 90 152.
Kaupunki tunnettiin jo antiikin aikana. Seleukidit perustivat kaupungin uudelleen nimellä Antiokia Mygdonia (Αντιόχεια της Μυγδονίας). Myöhemmin Nisibis sijaitsi Rooman ja Persian raja-alueella ja se vallattiin useaan kertaan. Lucullus valtasi sen ja Trajanus valtasi sen toistamiseen vuonna 115. Septimius Severus valtasi kaupungin vuonna 194. Sapor I valtasi sen takaisin Persialla, mutta vuonna 297 se luovutettiin Roomalaisille. Julianuksen tappion jälkeen Nisibis luovutettiin takaisin Persialle.
Esa Pulliainen
Esa Pekka Pulliainen (s. 1. tammikuuta 1957 Helsinki) on suomalainen kitaristi. Hänet tunnetaan Agents-yhtyeen kitaristina ja sovittajana. Hän on myös tuottanut muiden artistien levyjä. Vuonna 2003 Esa Pulliaiselle myönnettiin säveltaiteen valtionpalkinto. Vuonna 2015 hän sai Vantaan kulttuuripalkinnon (10 000 eur).
Esa Pulliainen on tunnettu myös luomastaan, niin sanotusta ”Agents-soundista”, jonka on sanottu yhdistelevän 1960-luvun rautalankamusiikkia, rockia ja iskelmää. Vuosina 1979–2006 hän käytti yleensä vaaleansinistä, Suomen lipulla koristettua Fender Stratocaster -sähkökitaraa, jonka perusteella F-Musiikki teetti aikanaan erän replikoita.
Esa Pulliaisella on myös kokoonpano Esa Pulliainen C-Combo, joka aloitti vuonna 2008 nimellä Esa Pulliainen Cocktail Combo. Yhtye aloitti toimintansa aluksi instrumentaaliyhtyeenä ja vuonna 2013 julkaistiin instrumentaalilevy yhtyeen nimellä. Nykyään yhtye tekee yhteistyötä Mr. Breathlessin ja muiden artistien kanssa, esimerkiksi Mr. Breathlessin kanssa on ilmestynyt uusi albumi nimeltään Keep on Rockin’. thumb|Esa Pulliainen vuonna 2009 Pulliaisen sukujuuret ovat luovutetussa Karjalassa, hänen isänsä on kotoisin Salmista. Pulliainen asuu Vantaan Kaivokselassa.
Mäntyrinteen kappeli
Mäntyrinteen kappeli on kappeli Mäntyrinteen hautausmaalla Hämeenkyrön Turkkilassa. Se on valmistunut vuonna 1974. Kappelin teräksisen alttarireliefin Rauhan maa on suunnitellut taiteilija Ipi Pyhältö. Kappeli on peruskorjattu vuonna 2012.
Tuomas Tihinen
thumb|250px| Tuomas Tihinen Isku-Volleyn paidassa. Tuomas Tihinen (s. 26. joulukuuta 1979) on suomalainen lentopalloilija, joka pelasi yli 20 vuotta Tampereen Isku-Volleyssa,Lentopallon SM-liigassa. Hän voitti urallaan kaksi Suomen mestaruutta ja esiintynyt myös miesten maajoukkueessa. Tihinen on pelannut myös ulkomailla.
Tihinen on pelannut 80 A-maaottelua ja tehnyt kotimaisessa pääsarjassa yhteensä yli 6000 pistettä, enemmän kuin kukaan muu.
Ura
Tuomas Tihisen ura lähti liikkeelle Viialassa jo nuorena poikana. Päivät kuluivat parivuotta vanhemman isoveljen Lauri Tihisen kanssa palloillessa lentopallolla. Intohimo lajiin alkoi tuottaa tulosta ja Tihinen teki 17-vuotiaana sopimuksen huippuseura Tampereen Isku-Volleyn kanssa, SM-liigaan. Samalla pelatessaan Isku-Volleyssa hän opiskeli Sammon urheilulukiossa.
Kaudella 2000-2001 21-vuotias nuorukainen nimeltä Tuomas Tihinen valittiin SM-liigan All-Stars joukkueeseen. Viimeistään tuolloin hän painoi nimensä ikuisesti suomalaiseen lentopalloiluun. Kaudella 2002 Tihinen oli Isku-Volleyn kanssa juhlimassa uransa ensimmäistä suomenmestaruutta. Seuraavalla kaudella hän oli jälleen raivannut Isku-Volleyn kanssa itsensä finaalisarjaan, mutta se päättyi viidennessä ja ratkaisevassa ottelussa pettymykseen, kun Perungan Pojat ottivat suomenmestaruuden kotikentällään Rovaniemellä.
Seuraavan kerran SM-mitaleja Tihinen pääsi juhlimaan kaudella 2004-2005, kun Isku-Volley taisteli SM-liigassa pronssille, ennen Raision Loimua. Kaudella 2005-2006 Isku-Volley oli kerännyt Tampereelle lajin suomalaiset tähtipelaajat. Muun muassa Mika Pyrhönen, Jussi Heino, ja Sami Juvonen tekivät paluun joukkueeseen kaudeksi 2005-2006. Isku-Volleyn alkukausi lähti huonosti liikkeelle, mutta pudotuspeleissä joukkue oli omaa luokkaansa ja otti suomenmestaruuden lopulta helposti.
Mestaruuskauden jälkeen Tihinen lähti pelaamaan Ranskan Pro A-liigaan, Avignonin joukkueeseen kaudeksi 2006-2007. Ranskan liiga on yksi Euroopan kovatasoisimmista liigoista. Kausi Ranskassa oli kuitenkin pettymys, sillä Avignonin joukkue ei ollut se mitä Tihinen odotti. Tihinen oli läpi kauden sekä henkisesti, että myös fyysisesti kovilla, kun hän loukkaantui loppukaudesta. Hän joutui jättämään väliin loppukauden sekä kesän maajoukkueen pelit Maailmanliigassa, ja EM-kisoissa. Kauden loputtua Ranskassa Tihinen päätti palata kotimaahan, koska ei ollut läheskään tyytyväinen seuraansa. Tihinen palasi tuttuun Isku-Volleyn kokoonpanoon kolmivuotisella sopimuksella kaudesta 2007-2008 alkaen.
Isku-Volleyssa Tihinen nousi odotetusti joukkueen kantavaksi voimaksi. Tihinen pelasi tasaisen kauden ollen SM-liigatilastoissa kärkinimiä sekä vastaanotossa että myös hyökkäyspuolella. Tihinen voitti Iskun riveissä vuonna 2009 SM-pronssia, kuten myös vuonna 2011. Hänet valittiin Mestaruusliigan tähdistöön 2011. Kyseinen kausi oli Tihiselle henkilökohtaisesti parempi kuin edelliset, ja onnistuminen palkittiin myös maajoukkueeseen uudelleenvalinnalla.
PeTo-Jussit
Naisten pesäpallon erikoisseura Seinäjoelle: PeTo-Jussien perustaminen
PeTo-Jussit ry perustettiin 7. lokakuuta 2004 jatkamaan Seinäjoen Maila-Jussien ja vuonna 1927 perustetun Peräseinäjoen Toiveen naisten pesäpallotoimintaa naisten superin ja ykkössarjan sekä B-tyttöjen osalta. Seurojen naisjoukkueet yhdistyivät samalla kun Peräseinäjoki liittyi Seinäjokeen vuonna 2005. Näin ollen uusi seura sai PeTon paikan naisten Superpesiksestä. Ennen yhdistymistään Toive oli pelannut naisten pääsarjassa vuodesta 1998 saavuttaen mm. pronssia vuosina 2000 ja 2003. Yritysrekisteriin Petojussit kirjattiin 22. huhtikuuta 2005.
Tuomas Tihinen
A-maajoukkue
Maajoukkueessa Tihinen on pelannut kaudesta 2001 lähtien. Ensi esiintymisensä jälkeen maajoukkueessa Tihinen on noussut joukkueen runkopelaajaksi. Hän on oli mukana melkein kaikissa lentismaajoukkueen otteluissa aina kesään 2007 asti, jolloin hän joutui jättämään maajoukkuekauden väliin loukkaantumisen takia. Hän palasi lentismaajoukkueeseen kesän 2008 maailmanliigaan, kun Mauro Berruto valitsi hänet joukkueeseensa. Tämän jälkeen Tihistä ei nähty maajoukkueessa pitkään aikaan. Paluun hän maajoukkueryhmään kesäksi 2011.
Tihinen on esiintynyt maajoukkueen riveissä Lentopallon maailmanliigassa, MM-karsinnoissa, EM-karsinnoissa, ja Euroopan liigassa.
Punaisten muistomerkki (Halikon Märynummi)
Punaisten muistomerkki Halikon Märynummella Salossa Halikon sairaalan hautausmaalla entisen Halikon sairaalan alueella seututien 224 varressa on pystytetty 3. marraskuuta 1940.
PeTo-Jussit
PetoJussien historia menestystä ensimmäisestä kaudesta lähtien: Kausihistoria
Seuraavalle kaudelle Petojussit vahvisti rivejään useilla uusilla sopimuksilla. Petojussit hankkivat riveihinsä mm. Sippolan sisarukset, Niinan ja Leenan, Ylihärmän Pesis-Junkkareista. Menestystä alkoikin sopimusten myötä näkymään jo talvikaudella kun Petojussit saavuttivat helmikuussa hallin SM-turnauksessa hopeaa, häviten loppuottelussa Kirittärille. Huhtikuussa Petojussien palkintokaappi komistui kun se kirkasti edellisvuoden Suomen Cupin pronssin kullaksi, lyöden loppuottelussa Lappeenrannan selvästi 2–0 (7–0, 5–1).
Runkosarjassa menestyskin oli jo edellisvuotta selvästi parempaa ja Petojussit ylsivät runkosarjassa jo neljänneksi, eikä edellisvuoden putoamispelkoa enää ollut. Pudotuspeleissä Petojussit joutuivat antautumaan ensin välierissä Jyväskylälle suoraan 0–3 sekä pronssiottelussa Porille.
Kaudelle 2009 pelinjohtajana jatkoi Tomi Niskanen. Hallikauden menestys jatkui: kotiintuomisina jälleen pronssimitalit. Runkosarjassa joukkue sijoittui kolmanneksi ja pudotus peleissä joukkue ylsi pronssiotteluun, lyöden ensin puolivälierissä Oulun 3–0 ja häviten Lapualle välierissä voitoin 1–3. Pronssiottelussa joukkue hävisi Porille voitoin 0–2 ja jäi ilman mitalia. Sanna Alestalo oli vuoden lyöjäkuningatar ja tehotilaston voittaja.
Kaudelle 2010 Petojussit sai uuden pelinjohtajan kun Tomi Niskasen paikalle asettui Jari Mäkelä, jonka alaisuudessa Petojussit hakivat Porin halliturnauksesta pronssia maaliskuussa. Runkosarjassa Petojussit sijoittuivat neljänneksi tasapisteissä kolmanneksi sijoittuneen Virkiän kanssa, joten vastustajaksi pudotupeleihin tuli viidenneksi sijoittunut Pesä Ysit. Petojussit putosi pudotuspelien ensimmäisessä sarjassa häviten ottelusarjan lappeenrantalaisjoukkueelle 1-3.